མཁན་པོ་

མཁན་པོ་ཞེས་པ་ནི་ཐར་པའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ། སྡོམ་པ་སྦྱིན་པ་དང་ཆོས་ཀྱི་གཞུང་ལུགས་སློབ་སྟོན་བྱེད་པ་ལ་སོགས་པའི་ཁྱད་པར་ཅན་གྱི་སྐྱེས་བུ་ཞིག་གོ །
 ངེས་ཚིག 
མཁན་པོ་ཞེས་པ་ནི་ཐེག་པ་ཐུན་མོང་བ་དང་ཐེག་པ་ཆེན་པོ་གཉིས་ཀར་ཡོད་པའི་སོ་ཐར་གྱི་ཚིག་སྔ་ཕྱི་རྫོགས་པར་བྱེད་པ་ལ་སོགས་པའི་ཐེག་པ་ཐུན་མོང་གི་མཁན་པོ་དང་། ཐེག་པ་ཆེན་པོའི་ལམ་ནས་བཤད་པའི་སྡོམ་པ་སྦྱིན་པ་ལ་སོགས་པ་ནི་ཐེག་ཆེན་ཐུན་མོང་མ་ཡིན་པའི་མཁན་པོ་ཡིན་ནོ། །
 མཚན་ཉིད། 
"ཐར་པའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ་ཉན་ཐོས་རང་རྒྱལ་བྱང་སེམས་སོ་སྐྱེ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། མཁན་པོ་ཞེས་པ་ནི་ཐར་པའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ་སྟེ། སྡོམ་པ་སྦྱིན་པ་དང་ཆོས་ཀྱི་གཞུང་ལུགས་སློབ་སྟོན་བྱེད་པ་ཞིག་ལ་ཟེར།
 ནང་དོན། 
སོ་ཐར་གྱི་མཁན་པོ།
"སོ་ཐར་གྱི་ཚིག་སྔ་ཕྱིའི་མཁན་པོ་དང་དེ་བཞིན་དུ་བསླབ་སྡོམ་སོགས་སྦྱིན་པའི་སློབ་དཔོན་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། སོ་ཐར་གྱི་སྡོམ་པ་རྣམས་ཕུལ་དུ་བྱུང་བར་སྦྱིན་མཁན་དང་། ཚིག་སྔ་ཕྱི་ཤོད་མཁན་གྱི་བླ་མ་ལ་གོ
དགེ་ཚུལ་སློང་གི་ལས་སློབ་པ།
"དགེ་ཚུལ་སློང་གི་ལས་སློབ་དང་ཀློག་སློབ་པ་པོ་ལ་སོགས་པའི་སློབ་དཔོན་རྣམས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། དགེ་ཚུལ་དགེ་སློང་གི་ལས་ཀྱི་ཆོ་ག་བསླབ་སྟོན་བྱེད་མཁན་དང་། ཆོས་ཀྱི་གཞུང་ལུགས་ཀློག་སློབ་སྟོན་མཁན་གྱི་སློབ་དཔོན་རྣམས་ལའང་ཟེར།
ཐེག་ཆེན་གྱི་ཆོས་ནོད་པ།
"ཆོས་ནོད་པའི་མཁན་པོ་དེ་བཞིན་སློབ་དཔོན་དང་། ཐར་པའི་དོན་དུ་འབད་པའི་བརྟུལ་ཞུགས་མཆོག་ཅན་རྣམས་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར། ཐེག་པ་ཆེན་པོའི་ལམ་ནས་ཆོས་ནོད་སྟོན་མཁན་དང་། ཐར་པའི་དོན་དུ་འབད་པའི་བརྟུལ་ཞུགས་མཆོག་ཅན་རྣམས་ལའང་ཟེར།
 མཁན་པོ་ལ་ཕྱག་འཚལ་བའི་ཚུལ། 
ཕྱག་འཚལ་བའི་རྒྱུ་མཚན།
"སྐྱབས་སྡོམ་དང་དགེ་བསྙེན་གྱི་སྡོམ་པ་སོགས་བརྟུལ་ཞུགས་མཆོག་གི་ཁུར་འཛིན་པ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། སྐྱབས་འགྲོ་དང་སྡོམ་པ་རྣམས་ཀྱི་ཁུར་འཛིན་པ་ཡིན་པའི་ཕྱིར་ཕྱག་འཚལ་དགོས།
ཕྱག་འཚལ་བའི་ཆོ་ག
"སྒོ་གསུམ་གུས་པས་ཕྱག་འཚལ་ལོ་ཞེས་ལུས་ངག་ཡིད་གསུམ་གྱི་ཕྱག་གི་ནང་ནས་ཡིད་གཙོ་བས་ཁ་ཡེངས་མིག་ཡེངས་ཀྱི་ངང་ནས་ཕྱག་མང་པོ་འཚལ་བ་བས་སེམས་ཐོག་ནས་ཕྱག་གཅིག་ཙམ་འཚལ་བ་ཆོད་ཆེ་ཞིང་ཕན་ཡོན་ཆེའོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། ལུས་ངག་ཡིད་གསུམ་གྱིས་གུས་པ་ཆེན་པོས་ཕྱག་འཚལ་དགོས་ལ། ཁྱད་པར་དུ་ཡིད་གཙོ་བོར་བྱས་ཏེ་སེམས་ཐོག་ནས་ཕྱག་འཚལ་བ་ཆེས་ཆོད་ཆེ་བར་གསུངས།
 བསྡུས་དོན། 
མཁན་པོ་ཞེས་པ་ནི་ཐར་པའི་དོན་དུ་འབད་ཅིང་བརྩོན་པའི་བརྟུལ་ཞུགས་མཆོག་དང་ལྡན་པ་ཞིག་ལ་ཟེར། དེ་ལ་སོ་ཐར་གྱི་སྡོམ་པ་སྦྱིན་པ་དང་ཚིག་སྔ་ཕྱི་ཤོད་མཁན། བརྟུལ་ཞུགས་མཆོག་དང་ལྡན་པ། དགེ་ཚུལ་སློང་གི་ལས་སློབ་སྟོན་པ། ཐེག་ཆེན་གྱི་ཆོས་ནོད་པ་བཅས་ཡོད། སྐྱབས་འགྲོ་དང་སྡོམ་པ་རྣམས་ཀྱི་ཁུར་འཛིན་པ་ཡིན་པས་ལུས་ངག་ཡིད་གསུམ་གུས་པས་ཕྱག་འཚལ་དགོས། ཁྱད་པར་དུ་ཡིད་གཙོ་བོར་བྱས་ཏེ་སེམས་ཐོག་ནས་ཕྱག་འཚལ་བ་ཆེས་ཆོད་ཆེ་ཞིང་ཕན་ཡོན་ཆེའོ། །
 ལུང་ཁུངས།